Το σύστημα IQOS περιλαμβάνει φορτιστή, θήκη και ράβδο καπνού
Το **θερμαινόμενο τσιγάρο** είναι ένα σύστημα που λειτουργεί θερμαίνοντας τον καπνό και όχι καίγοντάς τον. Για την χρήση του, μία ειδικά σχεδιασμένη ράβδος καπνού τοποθετείται μέσα στην συσκευή. Καθώς η συσκευή ξεκινάει να θερμαίνει τον καπνό, ελευθερώνει ατμό (αερόλυμα), ο οποίος περιέχει νικοτίνη και έχει την γεύση του παραδοσιακού τσιγάρου. Το θερμαινόμενο τσιγάρο πωλείται ως μία εναλλακτική λύση του τσιγάρου. 

Δεν υπάρχουν αξιόπιστα δεδομένα που να υποδεικνύουν ότι τα προϊόντα αυτού του τύπου είναι λιγότερο επιπλαβή από τα άλλα τσιγάρα. Ορισμένες καπνοβιομηχανίες ισχυρίζονται ότι είναι λιγότερο επιβλαβή, όμως αυτό δεν έχει επιβεβαιωθεί. Σύμφωνα με μια εταιρεία που κυκλοφορεί προϊόν της κατηγορίας αυτής, λόγω του ότι η ράβδος καπνού δεν καίγεται, ο ατμός (αερόλυμα) περιέχει σημαντικά χαμηλότερα επίπεδα επιβλαβών χημικών ουσιών από αυτά που βρέθηκαν στον καπνό ενός τσιγάρου.

Κυκλοφορία στην ελληνική αγορά
------------------------------

Στην Ελλάδα κυκλοφορούν τα προϊόντα θέρμανσης καπνού glo και IQOS, των εταιρειών British American Tobacco και Philip Morris International, αντίστοιχα. Τα προϊόντα έχουν αδειοδοτηθεί από το Υπουργείο Υγείας ως μη καπνιζόμενα νέα προϊόντα καπνού. 

Πρωτοποριακές συσκεύες θέρμανσης καπνού Glo
### GLO

Τα προϊόντα δυνητικά μειωμένου κινδύνου glo έχουν ως στόχο να προσφέρουν μια ευρεία γκάμα καινοτόμων προϊόντων καπνού. Ξεκινώντας από την πόλη Σεντάι της Ιαπωνίας το 2016, το glo κατέκτησε γρήγορα την ιαπωνική αγορά, φτάνοντας σήμερα να έχει παρουσία στις σημαντικότερες αγορές παγκοσμίως, όπως στη Ρωσία και στην Ουκρανία. Η British American Tobacco έχει επενδύσει σημαντικά ποσά στην έρευνα και ανάπτυξη των προϊόντων με δυνητικά μειωμένο κίνδυνο. Το glo έφτασε στην Ελλάδα το 2018, προσφέροντας μια εναλλακτική πρόταση καπνίσματος σε χιλιάδες Έλληνες καπνιστές. Το προϊόν είναι διαθέσιμο στα περισσότερα σημεία λιανικής.

### IQOS

Η συσκευή IQOS είναι η πρώτη από μία γκάμα εναλλακτικών προϊόντων θέρμανσης καπνού που λέγονται «προϊόντα μειωμένου κινδύνου» (RRPs) τα οποία διατίθενται στο εμπόριο από την Παπαστράτος (θυγατρική της Philip Morris International.). Μέχρι σήμερα, η συνολική επένδυση που έχει πραγματοποιηθεί πάνω στην Έρευνα και Ανάπτυξη (R&D) αυτών των προϊόντων έχει ξεπεράσει τα 7.2 δισ. δολάρια. Ξεκινώντας το λανσάρισμά του το 2014 στη Ναγκόγια (Ιαπωνία) και το Μιλάνο (Ιταλία), το IQOS έχει σταδιακά ξεδιπλωθεί και σε άλλες χώρες. Μέχρι το τέλος του 2021, ήταν διαθέσιμο σε πάνω από 71 χώρες με σχέδια επέκτασης σε αρκετές ακόμα το 2022 καθώς ενδυναμώνεται η διαδικασία κατασκευής του.. Έως το 2021 15,3 εκατ. καπνιστές σε όλο τον κόσμο έχουν σταματήσει το παραδοσιακό τσιγάρο και έχουν στραφεί προς στο IQOS.

### Pulze

Το 2018 η Imperial Brands ανακοίνωσε την ανάπτυξη μιας συσκευής θέρμανσης καπνού με το όνομα PULZE. Η συσκευή κυκλοφόρησε το 2019 στην αγορά της Ιαπωνίας, ενώ το 2021 άρχισε να κυκλοφορεί και σε χώρες της Ευρώπης όπως η Τσεχία και η Ελλάδα. Η συσκευή αποτελείται από έναν ηλεκτρονικό θερμαντήρα καπνού σε σχήμα στυλό, ο οποίος δέχεται ράβδους καπνού μιας χρήσης. Οι ράβδοι καπνού περιέχουν φίλτρο και πεπιεσμένο καπνό, ο οποίος θερμαίνεται σε υψηλές θερμοκρασίες χωρίς να καίγεται, δημιουργώντας λιγότερη μυρωδιά. H Imperial Brands εκτίμησε πώς τα δύο πρώτα χρόνια κυκλοφορίας του, οι πωλήσεις του προϊόντος θα αγγίξουν τα 2 δις. δολάρια.

Περιγραφή και χρήση
-------------------

Το σύστημα αποτελείται από ένα φορτιστή στο μέγεθος ενός κινητού τηλεφώνου και μία συσκευή που μοιάζει με στυλό. Μία ράβδος καπνού τοποθετείται μέσα στην συσκευή η οποία μετά την θερμαίνει ανεβάζοντας θερμοκρασία έως τους 350ο C. Το αερόλυμα που απελευθερώνεται περιέχει νικοτίνη και γεύσεις καπνού. Οι χρήστες έχουν επισημάνει ακόμα ότι είναι μειωμένη η μυρωδιά και η οσμή στα ρούχα τους.

Επιπτώσεις στην υγεία
---------------------

Οι ισχυρισμοί για μείωση του κινδύνου για την υγεία από τη χρήση των θερμαινόμενων προϊόντων καπνού βασίζονται μόνο σε έρευνες που έχου χρηματοδοτηθεί και διενεργηθεί από τις ίδιες καπνοβιομηχανίες που τα εμπορεύονται. Δεν υπάρχουν ανεξάρτητες έρευνες που να επιβεβαιώνουν αυτούς τους ισχυρισμούς, ενώ ορισμένοι επιστήμονες τα θεωρούν εξίσουν επικίνδυνα με τα παραδοσιακά τσιγάρα. Τονίζεται ότι χρειάζεται περισσότερη έρευνα και δοκιμή από ανεξάρτητους επιστήμονες για να προσδιοριστεί το επίπεδο της βλάβης που προκαλούν.

Κάποια ευρήματα από τις εν λόγω έρευνες υποδηλώνουν ότι ο ατμός του καπνού που παράγεται έχει σημαντικά χαμηλότερα επίπεδα επιβλαβών χημικών ουσιών σε σύγκριση με τον καπνό του τσιγάρου. Βασισμένη σε έρευνα που διεξάγεται ως σήμερα, η εταιρεία υποστηρίζει ότι τα ευρήματα «συγκλίνουν στην κατεύθυνση του μειωμένου κινδύνου». Παρ’ όλα αυτά, η συσκευή πωλείται με την ένδειξη ότι η καλύτερη επιλογή είναι η αποφυγή χρήσης καπνού συνολικά.

Τον Δεκέμβριο του 2016, η Philip Morris International υπέβαλε αίτηση αξιολόγησης στον Αμερικανικό Οργανισμό Τροφίμων και Φαρμάκων για το IQOS ώστε να εγκριθεί ως προϊόν καπνού μειωμένου κινδύνου.

Σημειώσεις και παραπομπές
-------------------------

1. 1 2  «Further development of the partial guidelines for implementation of Articles 9 and 10 of the WHO FCTC» (PDF). Παγκόσμιος Οργανισμός Υγείας. 12 Ιουλίου 2016. σελίδες 5–6.
2. ↑  Caputi, TL (24 August 2016). «Heat-not-burn tobacco products are about to reach their boiling point.». *Tobacco control*. doi:10.1136/tobaccocontrol-2016-053264. PMID 27558827.
3. ↑  «Smoke signals». *The Economist*. 23 Aπριλίου 2016. ISSN 0013-0613.. Ανακτήθηκε στις 2017-01-24.
4. ↑  «BAT finds strong Japan demand for its Glo smokeless tobacco device | The Japan Times».
5. ↑  «BAT to launch its HnB device in Russia».
6. ↑  «BAT Launches Glo in Ukraine».
7. ↑  «Αυτό είναι το νέο προϊόν θερμαινόμενου καπνού από την British American Tobacco | Fortunegreece.com».
8. ↑  «Μια νέα «έξυπνη» συσκευή για κάπνισμα χωρίς... καπνό | reporter.gr».
9. ↑  Nathan, Ralph (12 Οκτωβρίου 2016). «Why Philip Morris's iQOS Sales in Japan Are Promising - Market Realist». *marketrealist.com* (στα Αγγλικά). Ανακτήθηκε στις 27 Ιανουαρίου 2017.
10. 1 2  O'Connell, Dominic (2016-11-30). «Philip Morris could stop making conventional cigarettes» (στα αγγλικά). *BBC News*.. Ανακτήθηκε στις 2017-01-25.
11. ↑  «Big Tobacco Wants to Turn Japan's Smokers Into Vapers». *Bloomberg.com*. 2016-08-28.. Ανακτήθηκε στις 2017-01-24.
12. ↑  «Philip Morris looks beyond cigarettes with alternative products». *Reuters*. 2016-11-30.. Ανακτήθηκε στις 2017-01-25.
13. ↑  «Bloomberg - Are you a robot?». *www.bloomberg.com*. Ανακτήθηκε στις 31 Ιανουαρίου 2022.
14. ↑  «Imperial Brands eyes $2 billion boost from vaping products» (στα αγγλικά). *Reuters*. 2018-09-25.. Ανακτήθηκε στις 2022-01-31.
15. ↑  Fisher, Daniel (June 16, 2014). «Philip Morris International Bets Big On The Future Of Smoking». *Forbes*.. Ανακτήθηκε στις 2017-01-27.
16. ↑  «Alternatieve tabaksproducten: harm reduction?» (PDF). Netherlands National Institute for Public Health and the Environment. 2016. σελίδες 1–66.
17. ↑  Davies, Rob; Monaghan, Angela (2016-11-30). «Philip Morris's vision of cigarette-free future met with scepticism» (στα αγγλικά). *The Guardian*. ISSN 0261-3077.. Ανακτήθηκε στις 2017-01-24.
18. ↑  «How safe are e-cigarettes? - Khaleej Times». *www.khaleejtimes.com*. Ανακτήθηκε στις 24 Ιανουαρίου 2017.
19. ↑  Goldsmith, Courtney (2016-11-30). «Philip Morris just launched its first smokeless cigarette in the UK» (στα αγγλικά).. Ανακτήθηκε στις 2017-02-03.
20. ↑  «Marlboro Kicks Some Ash». *Bloomberg.com*. 2016-03-24.. Ανακτήθηκε στις 2017-01-24.
21. ↑  «FDA Approval For iQOS To Be A Game Changer For Altria». *Forbes*.. Ανακτήθηκε στις 2017-01-24.